Karl VII od Švedske
<s>Karl VII rođen kao Karl Sverkersson  (?, oko 1130. - Visingsö, 12. april 1167.), bio je švedski kralj od oko 1161. do 1167.</s>

<s>On je bio prvi poznati švedski vladar koji je nosio titulu  Kralja Sveja i Gota.</s>

<s>Karl je bio sin kralja Sverkera II Karlssona i njegove žene Kristine Stigsdotter, kćerke velikaša iz Skanije.</s>

<s>Biografija
Vjerojatno se odmah nakon što mu je otac ubijen 1155. (ili 1156.) - proglasio kraljem, ali je njegova pozicija bila čvrsta samo u Götalandu gdje je bio jarl, ali ne i u ostatku zemlje mu je to pravo osporavao rival na tron danski princ Magnus II Henriksson.</s><s>Karl ga je u borbi za Örebro 1161. pobijedio i ubio i tako postao jedini monarh Sveja i Gota.</s>

<s>Prema ruskim izvorima Karl je putovao u Novgorod 1164.</s>

<s>Nakon odlaska sa mise na Veliki četvrtak iz crkve Ströja na putu prema svom dvorcu na Visingsöu, u aprilu 1167., ubio ga je rival iz Dinastija Erik - Knut I Eriksson, sin kralja 
Erika Svetog.</s>

<s>Iza sebe je ostavio najstariji švedski dokument, ovjeren kraljevim pečatom.</s><s>Za njegove vladavine dovršene su građevine koje počeo graditi još njegov otac na otoku Visingsö; dvorac Näs i crkve Ströja i Kumlaby.</s>

<s>Tako je taj otok na Jezeru Vättern postao srednjovjekovna prijestolnica švedskih vladara.</s>

<s>Za vladavine Karla engleski cistercitski monah Stefan iz Alvastra postao je prvi nadbiskup Uppsale.</s><s>Prije tog je švedska delegacija otputovala papi tražiti dozvolu da taj nadbiskup bude jedinstven za Svealand i Götaland i tako okupi sve vjernike bili oni Sveji ili Goti, kako bi kraljevstvo imalo jedinsvenog crkvenog lidera.</s>

<s>Odluku je donio papa Aleksandar III u francuskom gradu Sensu, Stefan je proglašen nadbiskupom u nedjelju, 5. augusta 1164. na svečanosti uz prisustvo danski nadbiskup Eskil.</s>

<s>To ujedinjenje crkvene organizacije - 1164. postavilo je temelje za stvaranje švedske nacionalne države.</s>

<s>Izvori</s>

<s>Vanjske veze</s>

<s>Karl Sverkersson na portalu Historiska Personer</s>

<s>Švedski vladari</s>

